भूटान
भूटान दक्षिण एशिया के पूर्वी हिमालयी क्षेत्र में भारत और चीन के बीच स्थित एक देश है। इसका आधिकारिक नाम भूटान का राजतंत्र (Kingdom Of Bhutan) है। क्षेत्रफल की दृष्टि से यह विश्व का १३३वाँ देश है जबकि जनसंख्या की दृष्टि से १६०वाँ देश है। शासन व्यवस्था की दृष्टि से यहाँ संवैधानिक राजतन्त्र है। भूटान का धरातल विश्व के सबसे ऊबड़-खाबड़ धरातलों में से एक है, जो 100 किमी की दूरी के बीच में 150 से 7000मी की ऊँचाई पायी जाती है ! भूटान पहले भारत,पाकिस्तान, बांग्लादेश तथा मालदीव से कोई प्रवेश-कर नहीं लेता था, पर अब लेना शुरू कर दिया है।